CELEX: 62019CN0096
Language: da
Date: 2019-02-08 00:00:00
Title: Sag C-96/19: Anmodning om præjudiciel afgørelse indgivet af Landesverwaltungsgericht Niederösterreich (Østrig) den 8. februar 2019 — VO mod Bezirkshauptmannschaft Tulln

20.5.2019   
            
            
               DA
            
            
               Den Europæiske Unions Tidende
            
            
               C 172/8
            
         
      Anmodning om præjudiciel afgørelse indgivet af Landesverwaltungsgericht Niederösterreich (Østrig) den 8. februar 2019 — VO mod Bezirkshauptmannschaft Tulln
      (Sag C-96/19)
      (2019/C 172/10)
      Processprog: tysk
      
         Den forelæggende ret
      
      Landesverwaltungsgericht Niederösterreich
      
         Parter i hovedsagen
      
      
         Sagsøger: VO
      
         Sagsøgt: Bezirkshauptmannschaft Tulln
      
         Præjudicielle spørgsmål
      
      
                  1)
               
               
                  Skal forordning (EU) nr. 165/2014 (1), navnlig dennes artikel 34, stk. 3, sidste punktum, samt artikel 36, stk. 2, fortolkes således, at de er til hinder for en national bestemmelse, som kræver, at førere af motorkøretøjer, der er udstyret med en digital takograf som omhandlet i artikel 2, stk. 2, litra h), i forordning (EU) nr. 165/2014 (2), i tilfælde af, at enkelte arbejdsdage mangler på førerkortet [artikel 2, stk. 2, litra f), i den nævnte forordning], og der heller ikke medføres diagramark for de pågældende dage, skal medbringe og udlevere tilsvarende bekræftelser fra arbejdsgiveren, som skal opfylde mindstekravene i den af Kommissionen udarbejdede formular i henhold til artikel 11, stk. 3, i direktiv 2006/22/EF?
               
            
                  2)
               
               
                  Såfremt det første spørgsmål besvares benægtende:
                  Er den formular, som Kommissionen fastlagde med sin beslutning 2009/959/EU (3), helt eller delvis ugyldig?
               
            
         (1)  Europa-Parlamentets og Rådets forordning (EU) nr. 165/2014 af 4.2.2014 om takografer inden for vejtransport, om ophævelse af Rådets forordning (EØF) nr. 3821/85 om kontrolapparatet inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport (EUT 2014, L 60, S. 1).
      
         (2)  Europa-Parlamentets og Rådets direktiv 2006/22/EF af 15.3.2006 om minimumsbetingelser for gennemførelse af Rådets forordning (EØF) nr. 3820/85 og (EØF) nr. 3821/85 med hensyn til sociale bestemmelser inden for vejtransportvirksomhed og om ophævelse af Rådets direktiv 88/599/EØF (EUT 2006, L 102, s. 35).
      
         (3)  Kommissionens afgørelse af 14.12.2009 om ændring af Kommissionens beslutning 2007/230/EF om en formular vedrørende sociale bestemmelser inden for vejtransport (meddelt under nummer K(2009) 9895) (EUT 2009, L 330, s. 80).